**P R E S S E M E D D E L E L S E**

Oslo, 7. oktober 2010

**First Hotels igen kåret til bedste hotelkæde i Danmark**

**Den norsk-ejede hotelkæde First Hotels blev her til aften nok engang hædret med prisen ”Danmarks Bedste Hotelkæde” af Danish Travel Awards. Det er femtende gang at branchens bedste hædres med priser for at fremme dansk rejseliv. First Hotels har vundet fire gange tidligere. Både i 2009, 2008, 2007 og 2005 løb First Hotels med prisen i den attraktive kategori.**

Medarbejderne hos mere end 800 danske rejsebureauer kårer hvert år de bedste leverandører i rejselivsbranchen. I hård konkurrence med de andre hotelkæder blev First Hotels endnu engang valg som bedste hotelkæde i Danmark.

- Vi er selvfølgelig meget glade for, at vi endnu engang vinder denne udmærkelse. Det bekræfter, at vi gør det rigtige, når vi modtager prisen for fjerde år i træk og fem gange i alt. Faktisk var halvdelen af vores danske hoteller nominerede i kategorierne Bedste Hotel. Både First Hotel Skt Petri og First Hotel Vesterbro var nominerede som bedste hotel i hovedstaden og First Hotel Grand i Odense var igen nomineret som bedste hotel udenfor hovedstaden. – Derudover er det særligt glædeligt, at Lisbeth Simonsen for tredje år i træk blev kåret som Danmarks bedste sælger i rejsebranchen. En fantastisk præstation, som vi er meget stolte over, udtaler Michael Telling, koncernchef i First Hotels.

– At branchen mener, at vi skiller os positivt ud i forhold til andre hotelkæder, betyder naturligvis meget for os. Vi er ydmyge overfor den tillid som branchen har vist os og jeg vil derfor gerne takke for alle de stemmer som First Hotels har modtaget. Mest af alt er det dog en pris til alle vores dygtige medarbejdere. Det er dem som skaber den gode gæsteoplevelse, slutter en stolt Michael Telling.

|  |
| --- |
| Danish Travel Awards er en årlig prisuddeling, hvor ansatte i rejsebranchen kårer de bedste leverandører i forskellige kategorier. Mere end 350 indbudte gæster var i år til stede til arrangementet, som fandt sted i København den 7. oktober 2010. |
| First Hotel Skt. Petri blev i øvrigt for nylig også kåret som Skandinaviens bedste forretningshotel af CNBC Business.  |  |

**For  yderligere  information og billeder  kontakt:**

Michael Telling, President, First Hotels, t: 484 04 472, e: Michael.telling@firsthotels.no

Trine Hoel Winther, Communication & PR Manager, First Hotels t: 950 25 000, e: trine.winther@firsthotels.no

**Om  First  Hotels**

First  Hotels  er  en  af  Skandinaviens  førende  hotelkæder  med  47  unikke  hoteller  med  central beliggenhed i  udvalgte  byer  i  Norge, Sverige  og  Danmark.  Blandt  hotellerne  finder  du  de  femstjernede  hoteller  First  Hotel  Grims  Grenka  i  Oslo,  First  Hotel  Reisen  i Stockholm  og  det  prisbelønnede  First  Hotel  Skt.  Petri  i  København.

First  Hotels  blev  etableret  i  1993.  Kæden  er  siden  ekspanderet  gennem  opkøb  af  eksisterende  hoteller  samt  nyetablering.

First  Hotels  målsætning er at tilbyde kvalitetsoplevelser  og  individuelt  valg.  Alle  hotellerne  er  unikke  i  stil,  atmosfære  og  indretning. First  Hotels  er  den  første  skandinaviske  hotelkæde, som har forpligtet sig til FNs Global Compact.